**ROMÂNIA**

**JUDEŢUL ARAD**

# COMUNA ŞAGU

**CONSILIUL LOCAL**

Nr. \_\_\_\_\_\_\_\_\_\_\_\_\_\_

**Referat**

**la Proiectul de hotărâre privind implementarea proiectului**

**„CONSTRUIRE CASĂ MORTUARĂ ÎN LOCALITATEA CRUCENI, COMUNA ȘAGU”**

Subsemnatul Goronea Cristian – inspector în aparatul de specialitate a primarului comunei Șagu la Compartimentul Agricol, urbanism și resurse umane, având în vedere:

1. art. 120 și art. 121 alin. (1) și (2) din Constituția României, republicată;
2. art. 8 și 9 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
3. art. 7 alin. (2) și art. 1166 și următoarele din Legea nr. 287/2009 privind Codul civil, republicată, cu modificările ulterioare, referitoare la contracte sau convenții;
4. art. 20 și 21 din Legea cadru a descentralizării nr. 195/2006;
5. art. 36 alin. (2) lit. b) și d) din Legea administrației publice locale nr. 215/2001, republicată, cu modificările și completările ulterioare;
6. Legea nr. 273/2006 privind finanțele publice locale, cu modificările și completările ulterioare;

ținând seama de prevederile art. 43 alin. (4) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,

în temeiul prevederilor art. 45 alin. (1) și celor ale art. 115 alin. (1) lit. b) din Legea administrației publice locale nr. 215/2001, republicată, cu modificările și completările ulterioare,

**Urmare a celor aratate mai sus, supun spre dezbatere si aprobarea Consiliului local al comunei Sagu Proiectul de hotarare privind implementarea proiectului „CONSTRUIRE CASĂ MORTUARĂ ÎN LOCALITATEA CRUCENI, COMUNA ȘAGU”, după cum urmează:**

**-** Se aprobă implementarea proiectului „Construire Casă Mortuară în localitatea Cruceni, comuna Șagu”, denumit în continuare Proiectul.

- Se constată și susține necesitatea, oportunitatea și potențialul economic Proiectului.

- Cheltuielile aferente Proiectului se prevăd în bugetul local pentru perioada de realizare a investiției, în cazul obținerii finanțării prin Programul Național de Dezvoltare Rurală - P.N.D.R., potrivit legii.

**-** Autoritatea administrației publice locale se obligă să asigure veniturile necesare acoperirii cheltuielilor de mentenanta a investiției pe o perioadă de minimum 5 ani de la data efectuării ultimei plăți în cadrul Proiectului.

**-** Numărul locuitorilor deserviți de Proiect precum și caracteristicile tehnice ale Proiectului, sunt cuprinse în anexă, care este parte integrantă din prezenta hotărâre.

**-** Comuna Șagu se angajează să asigure cheltuielile neeligibile aferente Proiectului.

**-** Reprezentantul legal al comunei este, potrivit legii, primarul acesteia, în dubla sa calitate și de ordonator principal de credite.

**-** Aducerea la îndeplinire a prezentei hotărâri se asigură de către primarul Comunei Șagu.

Întocmit,

Inspector,

Goronea Cristian